পদ্মাসেতু কেলেঙ্কারি নিয়ে সাবেক যোগাযোগমন্ত্রী আবুল হোসেনের পদত্যাগের পর যোগাযোগ মন্ত্রণালয়ের দায়িত্ব দেয়া হয় ওবায়দুল কাদেরকে। এর কিছুদিন পর রেলের সেবাকে নির্বিঘ্ন করার জন্য যোগাযোগ মন্ত্রণালয়কে ভেঙ্গে সড়ক পরিবহন ও সেতু এবং রেলপথ মন্ত্রণালয় নামে দুটি মন্ত্রণালয় গঠন করা হয়। এরপর ২৮ নভেম্বর ২০১১ সালে মন্ত্রী হিসেবে শপথ নিয়েছিলেন সদ্য প্রয়াত সুরঞ্জিত সেনগুপ্ত। নতুন গঠিত রেল মন্ত্রণালয়ের দায়িত্ব নেয়ার পর তিনি বলেছিলেন, রেলের ‘কালো বিড়াল’ খুঁজে বের করা হবে।